Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: eljárási hibát követett el. Megsértve a szabálysértésekről szóló 1968. évi I. törvény 52. § (5) bekezdését ismételten több
Paragraph Index: 287

eljárási hibát követett el. Megsértve a szabálysértésekről szóló 1968. évi I. törvény 52. § (5) bekezdését ismételten több hónapos késedelemmel tett eleget az új eljárást elrendelő II. fokú határozatnak, még akkor is, amikor az elévülés veszélyére az külön felhívta a figyelmet. Az időközben kedvező változás volt, hogy a feljelentést követő közel 2 évben a riasztó okozta csendháborítás nem ismétlődött, mert a berendezést megjavították. Ez azonban nem változtat azon a tényen, hogy sérelmet szenved a jogállamiság nagyon fontos eleme, a jog érvényesíthetősége (a jogvédelem), ha a hatóság mulasztása miatt az eljárás lehetősége megszűnik. Az állampolgárok ilyen, negatív tapasztalatai ártanak a jogszerű magatartás tanúsításának, az önkéntes jogkövetésnek is. A hatóság fellépése ebben az esetben sok ember sérelmét okozó cselekmény miatt maradt el. Az országgyűlési biztos általános helyettese a megállapított visszásság miatt ajánlásában felkérte a közigazgatási hivatal vezetőjét, hogy kezdeményezzen fegyelmi eljárást a mulasztásban részes köztisztviselőkkel szemben. A vizsgálat azonban arra is rávilágított, az ügy elhúzódását jórészt az okozta, hogy a konkrét szabálysértési tényállás [17/1968. (IV. 16.) Korm. r. 23. § csendháborítás] tartalmának megítélésében (mikor indokolatlan a riasztóberendezés zajkeltése, kinek mi a kötelessége a hiba elhárításában) az I. és II. fokú hatóság jogértelmezése eltért. A bizonytalanság megszüntetésére az országgyűlési biztos általános helyettese azt is kezdeményezte, hogy a közigazgatási hivatal vezetője vizsgálja meg, milyen segítséget lehet adni a hatóságoknak az ilyen szabálysértési ügyek intézéséhez. Az ajánlást a hivatalvezető elfogadta, levelében tájékoztatta az I. fokú szabálysértési hatóságokat arról, hogy a fővárosi, II. fokú szabálysértési hatóság milyen jogértelmezést követ a csendháborítási szabálysértések elbírálása során. OBH 2971/1998. Az Alkotmány 70/E. § (1)—(2) bekezdésében védett szociális biztonsághoz való joggal összefüggésben visszásságot okoz, ha az öregségi nyugdíjigényre csak több év múlva állapítanak meg ellátást, valamint az is, ha a tévesen befizettettet járulékot a panaszosnak kamat nélkül utalják vissza. Az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoznak a nyugdíj-megállapítás során elkövetett eljárási szabálytalanságok is. Teljes szöveg: 3.14. alfejezetben. 2000/88/II. szám OBH 3199/1998. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány 57. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes